आप करें…नहीं तो मैं आप पर कार्रवाई की अनुशंसा कर देता हूं
भास्कर संवाददाता | नागदा/खाचरौद
आप कार्रवाई करें….नहीं तो मैं आप पर कार्रवाई की अनुशंसा कर डायरेक्टर को भेज देता हूं। किसी भी हालात में मंडी में ही नीलामी होना चाहिए, बैठक में तीन दिन का समय दिया था, जो पूरा हो गया है। आप बाहर बिक रही मटरफली के वाहन जब्त कर पुलिस के सुपुर्द करें। शासन को नुकसान हो रहा है, उसकी भरपाई कौन करेगा।
यह बात एसडीएम अशोक व्यास ने शनिवार को मंडी कर्मचारियों को कहीं। मंडी सचिव के बाहर होने पर प्रभारी सचिव के लिए डायरेक्टर को पत्र लिखने की बात भी कही, जिससे व्यवस्था माकूल बनी रहे। मंडी कर्मचारी इस दौरान अंतिम सूचना पत्र देने की बात कहकर पल्ला झाड़ रहे थे, जिस पर एसडीएम ने सख्त लहजे में कार्रवाई की बात कहीं।
यह है मामला
मटरफली की नीलामी निजी जगह होने से मंडी प्रशासन को राजस्व की हानि हो रही थी तो किसानों को भी परेशान होना पड़ रहा था। जिस पर एसडीएम अशोक व्यास ने मंडी में ही मटरफली नीलामी करने के आदेश दिए थे। लेकिन मटरफली व्यापारियों द्वारा व्यवसाय बंद करने से परेशान किसानों ने हंगामा कर दिया था। जिस पर 17 दिसंबर को बैठक आयोजित की गई थी। जिसमें 3 लाख रुपए की एफडीआर मंडी बोर्ड के नाम प्रत्येक व्यापारी को बनवाने व तीन दिन में मंडी में मटरफली की नीलामी करने की सहमति एसडीएम व्यास ने बनवाई थी। बावजूद सप्ताहभर बीतने के बाद भी न तो व्यापारियों द्वारा एफडीआर बनवाई गई और नहीं मंडी में नीलामी शुरू की गई। जिस पर एसडीएम ने मंडी कर्मचारियों को बुलाकर कार्रवाई के निर्देश दिए हैं।
hin_Deva npi_Deva hin_Deva hin_Deva hin_Deva hin_Deva